Termički stepen iskorištenja
Stepen iskorištenja ( η t {\displaystyle \eta _{t}\,} ) jeste bezdimenzionalna (procentualna) vrijednost koja pokazuje kolika je iskoristivost neke toplotne mašine, kao što su kotlovi, turbine, SUS motori i drugo. Primjenjuje se obično u tehničkim naukama za određivanje procenta korisnosti neke mašine ili procesa, te da bi se na osnovu toga dao zaključak da li je sistem koji se ispituje ekonomski opravdan. Ulazna veličina, ( Q u l {\displaystyle Q_{ul}\,} ), koja se nalazi u nazivniku razlomka, je energija koja se unosi u proces, npr. toplota koju može osloboditi gorivo u radnom procesu motora. Izlazna veličina, koja se nalazi u brojniku, biti će mehanički rad ( W i z l {\displaystyle W_{izl}\,} ), i/ili izlazna toplota ( Q i z l {\displaystyle Q_{izl}\,} ). Kako sva uložena ili potrošena energija ima svoju cijenu, možemo omjer postaviti na slijedeći način: η t ≡ koliko se dobije koliko se utrosi {\displaystyle \eta _{t}\equiv {\frac {\text{koliko se dobije}}{\text{koliko se utrosi}}}} Također možemo postaviti i omjer koji će nam još tačnije odrediti stepen iskorištenja: η t ≡ Q i z l Q u l {\displaystyle \eta _{t}\equiv {\frac {Q_{izl}}{Q_{ul}}}} Kako je dobivena energija ili rad uvijek manji od uloženog, tada vrijedi: 0 ≤ η t ≤ 1.0. {\displaystyle 0\leq \eta _{t}\leq 1.0.} Ova vrijednost ( η t {\displaystyle \eta _{t}\,} ) se često izražava u postotcima (od 0 do 100%). Zbog raznih gubitaka toplote (najčešće kroz razne varijante trenja) stvarna vrijednost stepena iskorištenja je mnogo manja od 100%. Kako pri svakom pretvaranju energije iz jednog oblika u drugi postoji određen gubitak, prava uporedba stepena iskorištenja može se izvršiti samo ukoliko se uzmu u obzir svi gubici od primarnog oblika energije pa do potrošača. Općenito možemo tvrditi da je stepen iskorištenja manji što je više posrednika u sistemu. Njegova veličina je oko 25% za benzinske automobilske motore, 35% za termoelektrane, a najiskoristiviji uređaj danas su veliki brodski motori, koji su probili granicu ukupnog stepena iskorištenja preko 50%.